עארורה

עארורה (בערבית: عارورة) הוא כפר פלסטיני בנפת רמאללה - אל-בירה, בגובה של כ־550 מטר מעל פני הים. הכפר מנוהל על ידי ועד מקומי, במסגרת המועצה המקומית בני זייד א-שרקייה (بني زيد الشرقية), הכוללת גם את הכפר השכן מזארע א-נובאני (مزارع النوباني). אוכלוסיית הכפר מוסלמית. זאב וילנאי העלה השערה שמדובר ב"גרסה הלועזת של הכפר ארויר (ERUIR) שמובא בתרגום הלטיני של הספר "אונומסטיקון" מהמאה הרביעית לספירה. בכפר נמצאו שרידים וחרסים מתקופת הברזל, האימפריה הפרסית, ההלניסטית, הרומית, הביזנטית, הצלבנית, האיובית וכן מהתקופה הממלוכית. מוסלמי שחי בירושלים בשלהי המאה ה-15 הזכיר כפר בשם ערזן, בגבול מחוז ירושלים עם מחוז שכם, וככל הנראה מדובר בכפר זה. בשנת 1596, השם עארורה הופיע לראשונה ברישומי המס העות'מאניים, ככפר בסנג'ק של ירושלים. התושבים שילמו מס קבוע של 33.3% על מוצרי חקלאות שונים. בשנת 1838 ביקר בכפר החוקר האמריקני אדוארד רובינסון וכתב שזה כפר אסלאמי באזור בני זייד, מצפון לירושלים. בשנת 1882 נזכר הכפר בסקר הקרן לחקר ארץ ישראל (PEF) ותואר כ"כפר קטן בשטח גבוה, עם חמישה מקומות קדושים בצדו המערבי". במלחמת העולם הראשונה חנה הגדוד העברי, בסביבות הכפר. לאחר הקמת הרשות הפלסטינית שויכה המועצה המקומית לנפת רמאללה ואל-בירה. בסביבות שנת 2004 מוזג הכפר עם הכפרים השכנים מזארע א-נובאני ועבווין והרשות המוניצפאלית המאוחדת נקראה: "בני זייד אל-שרקייה". מאוחר יותר נפרד הכפר עבווין מהמיזוג, ובשנת 2020 פורק המיזוג לחלוטין, ושני הכפרים חזרו להיות עצמאיים, במסגרת המועצה המקומית, בני זייד אל-שרקייה". במפקד בשנת 1945 נמצא ששטח האדמה היה כ-10,978 דונם, מתוכם 10,974 דונם - אדמה רשומה כפרטית ועוד ארבע דונם מושע. השטח הבנוי של הכפר הוא כ-26 דונם. מי השתייה לכפר מסופקים מ"עין ערורה", שמצפון לכפר. מי ההשקיה מגיעים ממעיינות נוספים, בארות ובורות מים. בכפר ולידו נמצאים כמה אתרים מקודשים: שייח' רדואן - מדרום-מערב לכפר, על גבעה בגובה של כ-600 מטר מעל פני הים, מיוחס לשייח' רדואן בן עולאייל אל-ארסופי (الشيخ رضوان الأرسوفي), ששם משפחתו מעיד עליו שמוצא משפחתו מארסוף והיה אדם חשוב שנקבר בכפר. חוקרים מוסלמים הציעו שהשייח' רדואן היה ממשפחת עולאיל. בסמוך למקדש נבנה מסגד. שייח' מוחמד אלעארורי (محمد العاروري) - מתחם מגודר במרכז הכפר, באזור בית הקברות. על פי התושבים מדובר בקדוש צופי. שייח' אחמד (الشيخ أحمد) - נמצא ממערב לעארורה. אל-ח'דר (مقام الخضر) - במרכז הכפר. לא ידועים פרטים. ככל הנראה הוקדש לאיש חשוב או קדוש. השם נפוץ בכמה עיירות וכפרים ערבים (משמעות השם בערבית: "הירוק" - כינויו של אליהו הנביא) סאלח אל-עארורי (صالح العاروري) - בכיר בארגון הטרור חמאס, ממונה על פעילות הארגון ביהודה ושומרון וסגן ראש הלשכה המדינית של חמאס. ב-21 באוקטובר 2023, במהלך מלחמת חרבות ברזל, השתלט צה"ל על ביתו הנטוש שבכפר ותלה עליו שלט המודיע שהמקום הפך למתקן צבאי של שירות הביטחון הכללי. ב-31 באוקטובר הרסו כוחות הביטחון את הבית. ב-2 בינואר נהרג בסיכול ממוקד בלבנון. מדיה וקבצים בנושא עארורה בוויקישיתוף זאב וילנאי, אריאל - אנציקלופדיה לידיעת א"י, 1976, עמ' 5593 Finkelstein, I.; Lederman, Zvi, eds., 1997, Highlands of many cultures. p. 466, Institute of Archaeology of Tel Aviv University Hütteroth, Wolf-Dieter; Abdulfattah, Kamal, 1977, Historical Geography of Palestine, Transjordan and Southern Syria in the Late 16th Century. p. 112 . . Toledano, E. (1984). "The Sanjaq of Jerusalem in the Sixteenth Century: Aspects of Topography and Population". 'Arura at location 35°09′50″E 32°02′30″N. p. 288 (הועתק מוקיפדיה במהדורה האנגלית) Robinson and Smith, 1841, vol 3, Appendix 2, p. 125 (אורכב 19.10.2017 בארכיון Wayback Machine) (הועתק מוקיפדיה במהדורה האנגלית) Conder and Kitchener, 1882, SWP II, p. 289 (אורכב 28.10.2016 בארכיון Wayback Machine) (הועתק מוקיפדיה במהדורה האנגלית) سند - סוכנות הידיעות סנד , 30 אוגוסט 2020, قرار بحل بلدية "بني زيد" الشرقية في رام الله - החלטה על סיום עיריית בני זיד א-שרקיה Guérin, 1875, p. 170, partly translated in Conder and Kitchener, 1882, SWP II, p. 303 (אורכב 28.10.2016 בארכיון Wayback Machine) (הועתק מוקיפדיה במהדורה האנגלית) Socin, 1879, p. 144 (אורכב 20.10.2017 בארכיון Wayback Machine) (הועתק מוקיפדיה במהדורה האנגלית) Schick, 1896, p. 124 (אורכב 11.10.2017 בארכיון Wayback Machine) (הועתק מוקיפדיה במהדורה האנגלית) Barron, 1923, Table VII, Sub-district of Ramallah, p. 16 (אורכב 26.10.2018 בארכיון Wayback Machine) (הועתק מוקיפדיה במהדורה האנגלית) (הועתק מוקיפדיה במהדורה האנגלית) Mills, 1932, p. 47. Government of Palestine, Department of Statistics, 1945, p. 26 (אורכב 14.04.2020 בארכיון Wayback Machine) (הועתק מוקיפדיה במהדורה האנגלית) Government of Jordan, Department of Statistics, 1964, p. 24 (אורכב 10.09.2018 בארכיון Wayback Machine) (הועתק מוקיפדיה במהדורה האנגלית) Welcome To 'Arura Palestine Remembered. (אורכב 16.01.2019 בארכיון Wayback Machine) (הועתק מוקיפדיה במהדורה האנגלית) Palestine Remembered, عاروره - 'Arura - עארורה, Palestine Remembered Palestinian Population by Locality and Refugee Status Archived 2008-11-19 at the Wayback Machine Palestinian Central Bureau of Statistics (הועתק מוויקיפדיה במהדורה האנגלית) Projected Mid -Year Population for Ramallah & Al Bireh Governorate by Locality 2004- 2006 Palestinian Central Bureau of Statistics (PCBS). (הועתק מוויקיפדיה במהדורה האנגלית) Government of Palestine, Department of Statistics. Village Statistics, April, 1945. Quoted in Hadawi, 1970, p. 64 (I/Ramallah/Page-064.jpg אורכב 29.09.2018 בארכיון Wayback Machine) (הועתק מוקיפדיה במהדורה האנגלית) Government of Palestine, Department of Statistics. Village Statistics, April, 1945. Quoted in Hadawi, 1970, p. 161 (III/Ramallah/Page-161.jpg אורכב 29.09.2018 בארכיון Wayback Machine) (הועתק מוקיפדיה במהדורה האנגלית) Sharon, M, [https://books.google.co.il/books?id=j1rSzWgHMjoC&pg=PA121&redir_esc=y#v=onepage&q&f=false https://books.google.co.il/books?id=j1rSzWgHMjoC&pg=PA123&redir_esc=y#v=onepage&q&f=false Corpus Inscriptionum Arabicarum Palaestinae, A. Vol. 1], BRILL, 1997, עמ' 121,123 אמיר בוחבוט‏, לצד הכיתוב "הפך למטה השב"כ": צה"ל השתלט על ביתו של בכיר חמאס, באתר וואלה, 21 באוקטובר 2023 כרמלה מנשה, תיעוד: כוחות הביטחון הרסו את ביתו של סלאח אל עארורי, באתר כאן – תאגיד השידור הישראלי, 31 באוקטובר 2023